નવી દિલ્હીઃ ભારતનાે માસ્ટર બ્લાસ્ટર બેટ્સમેન સચીન તેંડુલકર નિવૃત્ત થઈ ગયાને બે વર્ષ જેટલો સમય થઈ ગયો છે, આમ છતાં એક રેકોર્ડ તેનો પીછો છોડતો નથી. ક્રિકેટના મેદાન પર રન અને સદીઓનો પહાડ બનાવનારો સચીન કેપ્ટનશિપમાં બહુ ખરાબ રીતે ફ્લોપ રહ્યો હતો. ટેસ્ટ મેચના ૨૫ મુકાબલામાંથી સચીનને ફક્ત ચાર મેચમાં વિજય હાંસલ થયો હતો, જ્યારે ૭૩ વન ડે મેચમાંથી ફક્ત ૨૩ મુકાબલામાં તે ટીમ ઇન્ડિયાને જીત અપાવી શક્યો હતો. કેપ્ટન તરીકે ટેસ્ટ અને વન ડેમાં જીતના મામલે તે ૪૯મા અને ૨૯મા સ્થાન પર છે.